b'\n_START_ARTICLE_\nMe\xc4\x91unarodni sud za ratne zlo\xc4\x8dine po\xc4\x8dinjene na podru\xc4\x8dju Ruande\n_START_PARAGRAPH_\nMe\xc4\x91unarodni sud za ratne zlo\xc4\x8dine po\xc4\x8dinjene na podru\xc4\x8dju Ruande (eng.: International Criminal Tribunal for Rwanda, fr.: Tribunal p\xc3\xa9nal international pour le Rwanda) osnovan je u studenom 1994. godine od strane Ujedinjenih naroda, Rezolucijom 955 Vije\xc4\x87a sigurnosti. Sjedi\xc5\xa1te suda je u Arushi u Tanzaniji. Predvi\xc4\x91eno je okon\xc4\x8danje rada Suda do 2012. Sud se sastoji od 16 sudaca, koji su raspore\xc4\x91eni u \xc4\x8detiri vije\xc4\x87a, tri raspravna i jedno \xc5\xbealbeno. Na su\xc4\x91enjima pred ovim tribunalom, ustanovljena su dva presedana. Prvi je da se silovanje smatra ratnim zlo\xc4\x8dinom, odnosno genocidom. Drugi je da su procesuirani urednici i novinari medija, koji su \xc5\xa1irili mr\xc5\xbenju i poticali na genocid. Ovaj je Sud, uz onaj za Jugoslaviju, jedini me\xc4\x91unarodni kazneni sud za ratne zlo\xc4\x8dine poslije Drugog svjetskog rata i pora\xc4\x87a._NEWLINE_Jedno je su\xc4\x91enje u tijeku, devet optu\xc5\xbeenika je na slobodi, a ostali su procesi pred ovim Sudom zavr\xc5\xa1eni.'